23. 2. 96 De Europæiske Fællesskabers Tidende Nr. L 45/3 KOMMISSIONENS FORORDNING (EF) Nr. 321/96 af 22. februar 1996 om ændring af forordning (EF) nr. 1573/95 for så vidt angår referencekvaliteterne i bilag I KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Kommissionens forordning (EF) nr. 1573/95 af 30. juni 1995 om gennemførelsesbestemmelser til Rådets forordning (EØF) nr. 1418/76 for så vidt angår importtold for ris ('), senest ændret ved forordning (EF) nr. 2928/95 (?), og ud fra følgende betragtninger: For at afspejle de faktiske markedsforhold bør der ved beregning af referenceprisen fra den 1. januar 1996 tages hensyn til gennemsnittet af prisen caf Rotterdam for afskallet, skoldet (parboiled) ris (1 Brown Parboiled 4/88) og for afskallet, ikke skoldet (parboiled).ris (2 Brown 4/73), bilag I til forordning (EF) nr. 1573/95 bør ændres i overensstemmelse hermed; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Korn og Ris — UDSTEDT FØLGENDE FORORDNING: Artikel 1 Bilag I til forordning (EF) nr. 1573/95 affattes som angivet i bilaget til nærværende forordning. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1996. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. februar 1996. () EFT nr. L 150 af 1. 7. 1995, s. 53. (:) EFT nr. L 307 af 20. 12. 1995, s. 5. På Kommissionens vegne Franz FISCHLER Medlem af Kommissionen